หน้าร้อนให้โชค KOOL เผยยอดขาย Q2 ทะลักดันกำไร โตกว่าเท่าตัว จ่อปันผล 0.03 บ./หุ้น
หน้าร้อนให้โชค KOOL เผยยอดขาย Q2 ทะลักดันกำไรโตกว่าเท่าตัวมาที่ 85.37 ลบ. จากปีก่อน 33.48 ลบ. ด้าน 6 เดือนแรกกำไรเพิ่มกว่า 2 เท่าตัว อยู่ที่ 101.97 ลบ. จากปีก่อน 27.17 ลบ. จ่อปันผล 0.03 บ./หุ้น XD 22 ส.ค.59 จ่าย 7 ก.ย.นี้
11 ส.ค. 2559

บริษัท มาสเตอร์คูล อินเตอร์เนชั่นแนล จำกัด (มหาชน) หรือ KOOL รายงานผลการดำเนินงานไตรมาส 2/59 สิ้นสุดวันที่ 30 มิ.ย.59 (รวมบริษัทย่อย) มีกำไรสุทธิ 85.37 ล้านบาท หรือมีกำไรสุทธิ 0.18 บาทต่อหุ้น หรือเพิ่มขึ้น 155% จากช่วงเดียวกันของปีก่อนที่มีกำไรสุทธิ 33.48 ล้านบาท หรือมีกำไรสุทธิ 0.09 บาทต่อหุ้น
ทั้งนี้ผลการดำเนินงานในไตรมาสดังกล่าวมีกำไรเพิ่มขึ้นเนื่องจากบริษัทมียอดขายเพิ่มมาขึ้นในช่วงฤดูร้อนที่ผ่านมา
ขณะที่ผลการดำเนินงานช่วง 6 เดือนแรกมีกำไรสุทธิ 101.97ล้านบาท หรือ 0.21 บาทต่อหุ้น เพิ่มขึ้น 275% จากช่วงเดียวกันของปีก่อนที่มีกำไรสุทธิ 27.17 ล้านบาท หรือ 0.08 บาทต่อหุ้น
พร้อมกันนี้ บริษัทยังประกาศจ่ายปันผล งวดดำเนินงานวันที่ 1 ม.ค.2559 ถึงวันที่ 30 มิ.ย.2559 อัตราจ่ายเป็นเงินสด 0.03บาทต่อหุ้น โดยจะขึ้นเครื่องหมาย XD ไม่ได้รับสิทธิปันผลในวันที่ 22 ส.ค.2559ทั้งนี้ กำหนดจ่ายเงินปันผลในวันที่ 7 ก.ย.2559